Yousees nye 4K-boks lagrer optagelser i skyen

Yousee-kunder med et 4K-fjernsyn kan i dag bestille selskabets nye tv-boks, der kan håndtere 4K-signaler. Det er dog stadig lidt sløvt med indhold i 4K-opløsning.

Hurtigere og helt stille

Grundlæggende er den nye 4K-boks identisk med den nuværende boks, Humax YSR-2000 fra april 2016, som du kan læse vores anmeldelse af her, men hastigheden er højere, den nye kan vise 4K-indhold og så er harddisken fjernet. I stedet gemmes alle optagelser på Yousees servere i skyen. Det har den klare fordel, at der ikke er begrænsning på, hvor mange programmer, du kan optage på samme tid. Samtidig slipper du for støj fra blæsere.

4K-indhold

Desværre er der stadig langt mellem 4K-fornøjelserne. Det er (endnu, red.) ikke muligt at leje 4K-film via boksen, så man er begrænset til at få sit 4K-indhold fra Netflix, der til gengæld ikke kan vise HDR-indhold via Yousees boks. Netflix understøtter ellers HDR via Dolby Vision.

Kolde fakta …

Navn: Human YS-4000

Styresystem: Linux

Processor: Bradcom 752s

Hukommelse: 2 GB RAM

Tilslutninger: HDMI, 4×4 wifi 802.11ac, ethernet, USB, infrarød, S/PDIF.

Pris: 399 kroner for opgradering af eksisterende boks + 30 kroner/måneden abonnement

Yousees nye 4K-boks lagrer optagelser i skyen