Hver fjerde husstand har klippet tv-kablerne

For læsere af dette medie kommer det næppe som nogen overraskelse, men det ser sort ud for de traditionelle tv-signaler. Ifølge DR Medieforskning er andelen af danske husstande, der har klippet tv-kablerne, nu steget til 26 procent; altså lidt mere end hver fjerde. Det skriver flatpanels.dk.

“Ifølge nye tal fra Kantar Gallup er det nu hver fjerde husstand (26%), der ikke har adgang til et klassisk tv-signal. Det tal var 11% i 2017,” skriver DR Medieforskning på Twitter.

For ti år siden var det blot 3 procent af danske husstande, der ikke havde et traditionelt tv-signal.

Det er naturligvis ikke fordi, vi bruger mindre tid på skærm – streaming har bare overtaget i stedet. DR Medieforskning skriver videre at:

“Samtidig streamer 80% af danskerne mindst ugentligt i første halvår 2021. Det tal var 45% i 2017”.

Det er specielt de senere år, der er gået hurtigt. Ifølge den seneste rapport om medieudviklingen i Danmark, var det i 2020 bare 53 procent, der streamede mindst en gang ugentligt. I 2020 så fordelingen mellem streaming-tilbudene således ud:

Kilde: Medieudviklingen 2020 (DR)

Ifølge nye tal fra Kantar Gallup er det nu hver fjerde husstand (26 %), der ikke har adgang til et klassisk tv-signal. Det tal var 11 % i 2017. Samtidig streamer 80 % af danskerne mindst ugentligt i 1H 2021. Det tal var 45 % i 2017 pic.twitter.com/PQoxi4EXzR
— DR Medieforskning (@DRforskerne) August 12, 2021

Hver fjerde husstand har klippet tv-kablerne